[pic] | EUROOPAN YHTEISÖJEN KOMISSIO |

Bryssel 20.12.2006

SEK(2006) 1776 lopullinen

ALUSTAVA LISÄTALOUSARVIOESITYS NRO 1 VUODEN 2007 YLEISEEN TALOUSARVIOON YLEINEN TULOTAULUKKO

TULO- JA MENOTAULUKKO PÄÄLUOKITTAIN Pääluokka III – Komissio

(komission esittämä)

ALUSTAVA LISÄTALOUSARVIOESITYS NRO 1VUODEN 2007 YLEISEEN TALOUSARVIOONYLEINEN TULOTAULUKKO

TULO- JA MENOTAULUKKO PÄÄLUOKITTAINPääluokka III – Komissio

Euroopan komissio ottaa huomioon

- Euroopan yhteisön perustamissopimuksen ja erityisesti sen 272 artiklan,

- Euroopan atomienergiayhteisön perustamissopimuksen ja erityisesti sen 177 artiklan,

- Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan,

ja esittää budjettivallan käyttäjälle alustavan lisätalousarvioesityksen nro 1 vuoden 2007 talousarvioon jäljempänä esitettyjen perustelujen mukaisesti.

SISÄLLYS

1. Johdanto 4

2. Marraskuun 28. päivänä 2006 pidetyssä kolmikantakokouksessa saavutetun sopimuksen johdosta tarvittavat muutokset 4

2.1. Uudesta monivuotisesta rahoituskehyksestä aiheutuvat muutokset 4

2.2. Rakenne- ja koheesiorahastot ja Euroopan kalatalousrahasto 5

2.3. Yhteinen tutkimuskeskus (YTK) 7

2.4. Kirjanpitojärjestelmän uudistamisesta aiheutuvat oikaisut 8

2.5. Euroopan investointirahasto 10

2.6. Euroopan sosiaalialan kansalaisjärjestöjen foorumi 10

2.7. Sveitsin valaliiton osallistuminen yhteisön ohjelmiin 10

YLEINEN TULOTAULUKKO

TULO- JA MENOTAULUKKO PÄÄLUOKITTAIN

Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD-järjestelmän välityksellä. Tähän asiakirjaan on liitetty yleisen tulotaulukon ja pääluokittain esitetyn tulo- ja menotaulukon englanninkielinen toisinto.

1. JOHDANTO

Komissio esittää tämän, vuoden 2007 talousarviota muuttavan alustavan lisätalousarvioesityksen (ALTE) nro 1, jotta vuoden 2007 talousarvioon voidaan lisätä oikaisukirjelmään nro 2/2007 sisältyvät tarvittavat tekniset muutokset, joita ei voitu ottaa huomioon vuoden 2007 talousarviomenettelyn viimeisessä vaiheessa ja joista sovittiin 28. marraskuuta 2006 pidetyssä kolmikantakokouksessa.

Marraskuun 28. päivänä pidetyssä kolmikantakokouksessa saavutetun sopimuksen perusteella neuvosto hyväksyi 30. marraskuuta 2006 pidetyssä kokouksessaan ainoastaan seuraavat oikaisukirjelmään nro 2/2007 sisältyvät kohdat:

- 500 miljoonaa euroa maksusitoumusmäärärahoja Euroopan globalisaatiorahastoa (EGR) varten viitaten ainoastaan toimielinten sopimukseen ja EGR:stä annetun asetuksen 12 artiklaan;

- 6 miljoonaa euroa maksusitoumusmäärärahoja ja 4,4 miljoonaa euroa maksumäärärahoja Herkules II -ohjelmaa varten komission esityksen mukaisesti.

Lisäksi Irlannin kansainväliselle rahastolle tarkoitetut määrärahat sisältyivät jo vuoden 2007 talousarvioesityksen ensimmäiseen käsittelyyn Euroopan parlamentissa, ja ne hyväksyttiin neuvoston toisessa käsittelyssä.

Komissio ilmoitti 28. marraskuuta pidetyssä kolmikantakokouksessa, että se esittäisi tämän alustavan lisätalousarvioesityksen vuoden 2007 alkupuolella sen poliittisen yhteisymmärryksen perusteella, että ehdotetut muutokset otetaan huomioon, kun vuoden 2007 talousarvio julkaistaan Euroopan unionin virallisessa lehdessä vuoden 2007 maaliskuun puolivälissä.

Tämän vuoksi komissio kehottaa Euroopan parlamenttia ja neuvostoa hyväksymään tämän alustavan lisätalousarvioesityksen yhdessä käsittelyssä, sillä se on määrä hyväksyä 1. helmikuuta 2007 mennessä.

2. MARRASKUUN 28. PÄIVÄNÄ 2006 PIDETYSSÄ KOLMIKANTAKOKOUKSESSA SAAVUTETUN SOPIMUKSEN JOHDOSTA TARVITTAVAT MUUTOKSET

Tässä alustavassa lisätalousarvioesityksessä ehdotetut muutokset tehdään, jotta vuoden 2007 talousarvion rakenteessa ja selvitysosassa (viittaukset oikeusperustoihin) otetaan huomioon lainsäädäntöviranomaisen sopimukset uusista menoinstrumenteista sekä parannukset, jotka sisällytettiin jo vuoden 2006 talousarvioon lisätalousarvioesityksellä nro 5/2006 (erityisesti EKR:n rahoitusosuus ja kassanhallintamenoja koskevat kohdat), siltä osin kuin niitä ei katettu vuoden 2007 talousarvioesityksen toisessa käsittelyssä Euroopan parlamentissa. Ne eivät vaikuta vuoden 2007 talousarvion kokonaismääriin. Tärkeimmät muutokset esitellään jäljempänä.

2.1. Uudesta monivuotisesta rahoituskehyksestä aiheutuvat muutokset

Komissio hyväksyi 24. toukokuuta 2006 uuden säädöskokonaisuuden, joka vastaa 17. toukokuuta 2006 tehtyyn uuteen toimielinten sopimukseen sisältyvässä uudessa rahoituskehyksessä menoille asetettuja vuotuisia ylärajoja. Sen johdosta on yhdenmukaistettava useiden budjettikohtien selvitysosia ja eräissä tapauksissa budjettinimikkeistöä. Tarkemmat tiedot löytyvät tämän lisätalousarvioesityksen talousarvioliitteestä.

Tärkeimmät muutoksia edellyttävät toimintalohkot ovat ulkosuhteet ja kehitys. Neljän erillisen rahoitusvälineen (demokratiaa ja ihmisoikeuksia koskeva eurooppalainen väline, väline teollisuusmaiden kanssa tehtävää yhteistyötä varten, ydinturvallisuusväline ja valmiustoimien ja nopeiden avustustoimien rahoitusväline) luomisen vuoksi talousarvion lukuja alemmilla tasoilla tehdään rakenteellisia muutoksia ja määrärahoja jaetaan uudelleen. Tämä ei kuitenkaan vaikuta kokonaissummaan.

2.2. Rakenne- ja koheesiorahastot ja Euroopan kalatalousrahasto

Rakenne- ja koheesiorahastojen uusi oikeusperusta muuttaa määrärahojen jakautumista eräiden otsakkeen 1 b osioiden kesken, joten talousarviota on mukautettava vastaavasti. Lisäksi otsakkeesta 1 b Euroopan naapuruuspoliittiseen kumppanuusvälineeseen (ENPI) tarkoitettu rajat ylittävän yhteistyön (CBC) määräraha on nyt määritetty, ja Euroopan aluekehitysrahaston (EAKR) budjettikohdasta ”Euroopan alueiden välinen yhteistyö” tehdään vastaava siirto ENPI:n luvun 19 08 kohtaan ”Rajat ylittävä yhteistyö”. Otsakkeen 1 b maksusitoumus- ja maksumäärärahojen kokonaismäärä ei muutu. Lisäksi tehdään useita teknisiä korjauksia.

Euroopan kalatalousrahaston osalta painopiste siirtyy kohdasta ”Lähentymistavoitealueet” kohtaan ”Muut kuin lähentymistavoitealueet”. Muutos kuvastaa viimeksi tehtyä sopimusta alueiden jakautumisesta lähentymistavoitealueisiin ja muihin kuin lähentymistavoitealueisiin. Muutokset esitetään tiivistettynä seuraavassa taulukossa. Niitä kuvataan tarkemmin jäljempänä.

TALOUSARVIO 2007 | ALTE 1/2007 | Muutos |

MSM | MM | MSM | MM | MSM | MM |

Euroopan kalatalousrahasto (EKTR) – Lähentymistavoitealueet | 11 06 12 | 425 567 209 | 227 823 592 | 425 340 636 | 227 713 932 | -226 573 | -109 660 |

Euroopan kalatalousrahasto (EKTR) – Muut kuin lähentymistavoitealueet | 11 06 13 | 141 383 414 | 73 582 840 | 141 609 987 | 73 692 500 | 226 573 | 109 660 |

OTSAKE 2, nettomuutos | 0 | 0 |

Koheesiorahasto | 13 04 02 | 7 116 881 844 | 1 691 967 816 | 7 121 426 147 | 1 693 079 985 | 4 544 303 | 1 112 169 |

Koheesiorahasto, nettomuutos | 4 544 303 | 1 112 169 |

EAKR – Lähentyminen | 13 03 16 | 20 713 696 132 | 3 048 644 731 | 20 676 478 574 | 3 043 946 283 | -37 217 558 | -4 698 448 |

EAKR – Alueellinen kilpailukyky | 13 03 18 | 5 349 761 046 | 596 004 134 | 5 381 768 585 | 633 338 124 | 32 007 539 | 37 333 990 |

EAKR – Euroopan alueiden välinen yhteistyö | 13 03 19 | 1 110 410 848 | 170 883 799 | 1 055 259 758 | 158 130 591 | -55 151 090 | -12 753 208 |

EAKR – Operatiivinen tekninen apu | 13 03 20 | 55 056 904 | 22 022 762 | 54 869 515 | 20 756 728 | -187 389 | -1 266 034 |

Rajat ylittävä yhteistyö – rahoitus otsakkeesta 1 b | 19 08 02 02 | p.m. | p.m. | 47 579 371 | 12 753 208 | 47 579 371 | 12 753 208 |

ESR – Lähentyminen | 04 02 17 | 7 416 797 011 | 1 092 393 287 | 7 403 471 207 | 1 089 889 685 | -13 325 804 | -2 503 602 |

ESR – Alueellinen kilpailukyky | 04 02 19 | 3 648 156 721 | 461 831 532 | 3 669 983 587 | 431 891 576 | 21 826 866 | -29 939 956 |

ESR – Operatiivinen tekninen apu (2007–2013) | 04 02 20 | 10 000 000 | 5 000 000 | 9 923 762 | 4 961 881 | -76 238 | -38 119 |

Rakennerahastot, nettomuutos | -4 544 303 | -1 112 169 |

OTSAKE 1 b, nettomuutos | 0 | 0 |

Rakenne- ja koheesiorahastojen maksusitoumusmäärärahoja on mukautettu vahvistetun oikeusperustan lopullisten määrien mukaisesti. Kaikkiaan koheesiorahaston lisäys on 4,544 miljoonaa euroa ja rakennerahastojen vähennys 4,544 miljoonaa euroa. Rakennerahastojen sisällä määrärahoja vähennetään tavoitteen ”Lähentyminen” osalta ja lisätään tavoitteen ”Alueellinen kilpailukyky” osalta. Maksusitoumusmäärärahat vähenevät myös tavoitteen ”Euroopan alueiden välinen yhteistyö” osalta. Lisäksi tämän tavoitteen osalta otsakkeesta 1 b on osoitettu Euroopan naapuruuspoliittiseen kumppanuusvälineeseen (rajat ylittävä yhteistyö) yhteensä 47,579 miljoonaa euroa. Kyseisen rahoituksen osalta on tehty siirto vähentämällä määrärahoja kohdasta ”EAKR – Euroopan alueiden välinen yhteistyö” ja lisäämällä vastaavasti määrärahoja kohtaan ”Rajat ylittävä yhteistyö (ENPI)”. Tekniseen apuun osoitetut määrärahat ovat jonkin verran pienemmät vuoden 2007 talousarvioon verrattuna. Määrärahat jakautuvat prosentteina Euroopan aluekehitysrahaston ja Euroopan sosiaalirahaston kesken edelleen samalla tavalla kuin vuoden 2007 talousarviossa.

Myöskään otsakkeen 1 b kokonaismaksumäärärahat eivät muutu. Määrärahojen jakautumista budjettikohdittain on kuitenkin hieman mukautettu. Tämä johtuu lähinnä siitä, että ennakkomaksut, jotka on laskettu prosentteina ohjelmien kokonaisrahoituksesta, ovat koheesiorahaston osalta hieman aiempaa suuremmat, ja kesällä 2006 vahvistetussa oikeusperustassa on koheesiorahaston osuutta kasvatettu rakennerahastojen kustannuksella. Tämän vuoksi maksumäärärahojen kokonaismäärää on muutettu jokaisen tavoitteen osalta (mukaan luettuna otsakkeen 1 b rahoitus rajat ylittävään yhteistyöhön) maksusitoumusmäärärahoihin tehtyjä muutoksia vastaavasti siten, että ne kuvastavat ennakkomaksujen arvioituja muutoksia. Talousarvioon on myös tehty tekninen korjaus, jolla muutetaan maksumäärärahojen jakautumista Euroopan sosiaalirahaston ja Euroopan aluekehitysrahaston kesken alueellisen kilpailukyvyn tavoitteen osalta: sosiaalirahaston maksumäärärahoja on vähennetty ja aluekehitysrahaston määrärahoja lisätty. Muutoksen johdosta maksumäärärahojen suhde maksusitoumusmäärärahoihin on sama sekä Euroopan sosiaalirahaston että Euroopan aluekehitysrahaston kohdalla. EAKR:n tekniseen apuun osoitettuja maksumäärärahoja on tarkistettu alaspäin sen varmistamiseksi, että korjaus on kokonaisuutena tarkastellen neutraali otsakkeen osalta.

2.3. Yhteinen tutkimuskeskus (YTK)

Yhteisen tutkimuskeskuksen vuoden 2007 henkilöstötaulukkoa on tarkistettava, jotta voidaan varmistaa, että komission koko henkilöstöön sovelletaan samaa ylennyspolitiikkaa.

Ehdotetulla tarkistuksella muutetaan yhteisen tutkimuskeskuksen henkilöstötaulukon palkkaluokkarakennetta vuonna 2007 odotettavissa olevia ylennyksiä varten, muuttamatta kuitenkaan henkilöstön kokonaismäärää tai henkilöstön jakautumista ura-alueittain.

Lisäksi on tarkoitus muuttaa AD5-virkoja AD6-viroiksi, jotta voidaan ottaa palvelukseen tutkijoille AD6-tasolla järjestetyn virkakilpailun läpäisseitä hakijoita. Taustalla on korkeasti koulutetun ja pitkälle erikoistuneen henkilöstön tarve.

Ehdotetut muutokset eivät edellytä muutoksia yhteisen tutkimuskeskuksen ehdotettuihin määrärahoihin, sillä urakehitys sisältyy automaattista uralla etenemistä kuvaavaan GVT-parametriin (Glissement Vieillesse Technicité).

Muutokset yhteisen tutkimuskeskuksen henkilöstötaulukkoon – ALTE 1/2007 |

Teknologinen tutkimus ja kehittäminen – Yhteinen tutkimuskeskus |

Ura-alue ja palkkaluokka | Virat v. 2007 talousarvio | Muutokset ALTE 1/2007 | Virat 2007 ALTE 1/2007:n jälkeen |

AD 16 | 2 | 0 | 2 |

AD 15 | 10 | 0 | 10 |

AD 14 | 36 | 0 | 36 |

AD 13 | 9 | 0 | 9 |

AD 12 | 204 | 20 | 224 |

AD 11 | 178 | 37 | 215 |

AD 10 | 166 | -29 | 137 |

AD 9 | 30 | 0 | 30 |

AD 8 | 69 | -8 | 61 |

AD 7 | 10 | 0 | 10 |

AD 6 | 94 | 20 | 114 |

AD 5 | 60 | -40 | 20 |

AD yhteensä | 868 | 0 | 868 |

AST 11 | 14 | 0 | 14 |

AST 10 | 69 | 0 | 69 |

AST 9 | 42 | 4 | 46 |

AST 8 | 106 | 2 | 108 |

AST 7 | 124 | 11 | 135 |

AST 6 | 243 | -4 | 239 |

AST 5 | 122 | -2 | 120 |

AST 4 | 135 | -11 | 124 |

AST 3 | 151 | 0 | 151 |

AST 2 | 35 | 0 | 35 |

AST 1 | 48 | 0 | 48 |

AST yhteensä | 1 089 | 0 | 1 089 |

Kaikki yhteensä | 1 957 | 0 | 1 957 |

2.4. Kirjanpitojärjestelmän uudistamisesta aiheutuvat oikaisut

2.4.1. Kassanhallintamenojen rahoittaminen

Komission toteuttaman kirjanpitouudistuksen jälkeen on ollut tarpeen päättää monia talousarvion ulkopuolisia tilejä, joiden saldo on ollut avoin jo useamman vuoden ajan. Tämän johdosta komissio ehdotti lisätalousarvioesityksessä nro 5/2006, että luodaan uusi budjettikohta 27 01 12 02 ”Kassanhallintamenojen rahoittaminen”, johon liitetään seuraava selitys:

”Määräraha on tarkoitettu kattamaan oikaisut, jotka koskevat:

- ennakkomaksutilejä, kun tulojen ja menojen hyväksyjä on toteuttanut kaikki tilanteen vaatimat aiheelliset toimenpiteet eikä oikaisukuluja voida kirjata erilliseen budjettikohtaan;

- tilanteita, joissa saaminen peruutetaan kokonaan tai osittain, kun määrä on jo kirjattu tuloksi (erityisesti kun se on kuitattu velkaa vastaan);

- tapauksia, joissa alv:a ei palauteta eikä määrää voida enää kirjata kohtaan, josta varsinainen hankintameno on katettu;

- näihin tapauksiin mahdollisesti liittyviä korkoja, kun niitä ei voida kirjata erilliseen budjettikohtaan.”

Komissio ehdotti lisäksi, että tähän uuteen budjettikohtaan siirretään seuraava budjettikohdan 27 01 12 01 ”Rahoituskulut” toisessa kohdassa oleva selvitysosa: ”Määräraha on lisäksi tarkoitettu kattamaan tappiot, jotka johtuvat sellaisten pankkien konkurssista tai toiminnan lakkauttamisesta, joissa komissiolla on tili ennakoiden hoitamista varten (ns. ”régie d’avance”).”

Budjettivallan käyttäjä hyväksyi nämä muutokset vuoden 2006 talousarvioon hyväksymällä 24. lokakuuta lisätalousarvioesityksen nro 5/2006. Nekin olisi otettava vuoden 2007 talousarvioon, ja niihin olisi liitettävä merkintä ”p.m.”.

2.4.2. Uuden budjettikohdan 21 01 04 10 luominen – EKR:n rahoitusosuus yhteisiin hallinnollisiin tukimenoihin

Komissio ehdottaa, että luotaisiin uusi budjettikohta 21 01 04 10 ”EKR:n rahoitusosuus yhteisiin hallinnollisiin tukimenoihin”, kuten tehtiin lisätalousarvioesityksessä nro 5/2006, jonka budjettivallan käyttäjä hyväksyi 24. lokakuuta.

Osa Euroopan kehitysrahaston määrärahasta käytetään yhdeksättä EKR:a koskevan sisäisen sopimuksen mukaisesti kattamaan yhteisön talousarviosta rahoitettavat EKR:n tukimenot, joita aiheutuu EU:n lähetystöille (esimerkiksi ulkopuolinen henkilöstö, vuokra, yleishyödylliset palvelut). Koska EKR:n budjetti on yhteisön talousarviosta erillinen, komissio esittää EKR:lle perintämääräyksen kunkin varainhoitovuoden alussa edellisen vuoden menojen perusteella tehdyn arvion pohjalta. Vuoden aikana menot, jotka on jaettava oikeudenmukaisesti hallinnon eri budjettikohdille sekä EKR:lle, jaetaan tähän tarkoitukseen käytettävän talousarvion ulkopuolisen tilin kautta. Tämä tarkoittaa sitä, että komission tämänhetkiseen budjettiraportointiin ei sisälly EKR:n rahoittamia kustannuksia.

Jatkuvan ja tehokkaan käsittelyn ja talousarvion toteuttamista koskevan täysimääräisen raportoinnin varmistamiseksi ehdotetaan, että luodaan budjettikohta, johon sitoumukset ja maksumäärärahat kirjataan automaattisesti sen jälkeen kun EKR:n maksut on saatu. Ehdotettua toimenpidettä edellyttää suoriteperusteinen kirjanpito, joka otetaan käyttöön lähetystöissä ja joka lisää huomattavasti toimien tehokkuutta ja avoimuutta. Toimenpiteellä ei ole vaikutusta tuloihin tai menoihin tai rahoituksen tasoon.

Budjettikohdan ansiosta yhteisiä raportointivälineitä voidaan käyttää EKR:n tulojen ja menojen osalta. EKR:n rahoitusosuutta käsitellään käyttötarkoitukseensa sidottuina tuloina, joten maksumäärärahojen ja maksusitoumusmäärärahojen kohdalle ehdotetaan merkintää ”p.m.”.

2.5. Euroopan investointirahasto

Euroopan investointirahaston omat varat loppuvat vuoden 2007 puoliväliin mennessä, joten EIR:n hallitus ehdottaa, että merkittyä nimellispääomaa korotetaan enintään 50 prosentilla. Neuvoston päätöksen 1994/375/EY 3 artiklassa säädetään, että neuvosto päättää yksimielisesti komission ehdotuksesta ja Euroopan parlamenttia kuultuaan yhteisön kannasta mahdolliseen rahaston pääoman lisäämiseen.

Komission odotetaan hyväksyvän EIR:n pääoman korottamista koskevan säädösehdotuksen vielä tämän vuoden aikana. Pääoman korottamisen kustannukset on tarkoitus kattaa vuosina 2007–2010 budjettikohdasta 01 04 09 01 ”EIR – Merkitystä pääomasta maksettujen osien käyttöönasettaminen”, kuten vuoden 2007 talousarviossa ehdotetaan. Rahastolle osakkeista maksettava kokonaishinta muodostuu maksetun pääoman nimellisarvosta ja emissiovoitosta, joka kuvastaa rahaston liiketoiminnallista tulosta. Osakkeiden hintaan mahdollisesti liittyvien epävarmuustekijöiden vuoksi komissio ehdottaa, että osa pääoman korottamisen kustannuksista katettaisiin osingoilla, jotka rahasto maksaa yhteisölle neljän vuoden aikana.

Varainhoitoasetuksen soveltamissääntöjen 10 artiklassa säädetään käyttötarkoitukseensa sidottujen tulojen esittämisestä talousarviossa sekä tarvittavista merkinnöistä selvitysosassa. Sen tähden tässä alustavassa lisätalousarvioesityksessä ehdotetaan, että menopuolen budjettikohdan 01 04 09 01 ”EIR – Merkitystä pääomasta maksettujen osien käyttöönasettaminen” ja tulopuolen momentin 8 5 0 ”EIR:n maksamat osingot” selvitysosia muutetaan.

2.6. Euroopan sosiaalialan kansalaisjärjestöjen foorumi

Komission ehdotus kaudella 2007–2013 toteutettavasta ”Kansalaisten Eurooppa” -ohjelmasta unionin aktiivisen kansalaisuuden edistämiseksi käsittää muun muassa rakennetukea Euroopan tason kansalaisjärjestöille (toimi 2: Aktiivinen kansalaisyhteiskunta Euroopassa).

Edellisissä rahoitusnäkymissä Euroopan sosiaalialan kansalaisjärjestöjen foorumia sekä muita kansalaisyhteiskuntaa edustavia järjestöjä rahoitettiin otsakkeesta 3 ”Sisäiset politiikat”. Uuden monivuotisen rahoituskehyksen mukaan Kansalaisten Eurooppa -ohjelman oikeusperusta on uudessa otsakkeessa 3 b ”Kansalaisuus”. Vuoden 2007 talousarviossa Euroopan sosiaalialan kansalaisjärjestöjen foorumin juoksevat kustannukset oli epähuomiossa laitettu otsakkeeseen 1 a ”Kasvua ja työllisyyttä edistävä kilpailukyky”. Sen vuoksi on tehtävä tekninen korjaus, jolla tämä momentti sisällytetään oikeusperustan mukaisesti otsakkeeseen 3 b. Tähän liittyen sekä maksusitoumusmäärärahoja että maksumäärärahoja on siirrettävä 620 000 euroa otsakkeesta 1 a otsakkeeseen 3 b.

2.7. Sveitsin valaliiton osallistuminen yhteisön ohjelmiin

Jotta Euroopan yhteisön ja Sveitsin valaliiton välillä Sveitsin osallistumisesta useisiin yhteisön ohjelmiin tehdyn sopimuksen täytäntöönpano voidaan ottaa huomioon, kyseisiä ohjelmia koskeva selvitysosa olisi päivitettävä. Tarkemmat tiedot löytyvät talousarvioliitteestä, ja ne koskevat yhteisön tilasto-ohjelmaa, elinikäistä oppimista koskevaa ohjelmaa, nuorisotoimintaohjelmaa, Media-ohjelmaa ja Euroopan ympäristökeskusta.

[1] EYVL L 248, 16.9.2002, s. 1.